Les línies de tramvia de MetroValencia tornen a funcionar el dissabte 9 de novembre
2025-07-24

La Generalitat Valenciana ha informat que FGV reprendrà, el dissabte 9 de novembre, el servei de totes les línies tramviàries de Metrovalencia després de la paralització provocada per la DANA. Així, les Línies 4, 6, 8 i 10 de Metrovalencia reprendran el seu servei, una vegada completades amb èxit les proves i confirmades totes elles. Els tramvies tornaran a circular, des de primera hora del dissabte, en el seu horaris habituals.

Les proves han permés comprovar que els sistemes de seguretat, senyalització, comunicacions, subministrament, manteniment, peatge i atenció al client funcionen amb totals garanties, gestionats des dels llocs de comandament habilitats en els últims dies en tallers de Tarongers (Línies 4, 6 i 8) i en l’estació d’Alacant (Línia 10).

Les quatre línies de tramvia circularan amb un horari corresponent a un servei laborable no lectiu de dilluns a dissabte i de festiu els diumenges, sense prestar l’horari nocturn. El servei previst inclou totes les parades, inclosa Fira, per a donar servei als veïns de Benimamet, així com les situades a Paterna i Burjassot.

Com a alternativa a la xarxa de Metrovalencia, la Generalitat Valenciana ha habilitat 18 nous corredors d’autobús per a facilitar la connectivitat dels diferents barris i localitats pròximes a València i garantir la mobilitat dels ciutadans.